**Дзіна́ра Талга́таўна Алімбе́кава** (нар. 5 студзеня 1996, Абай, Карагандзінская вобласць, Казахстан) — беларуская біятланістка, алімпійская чэмпіёнка ў эстафеце на Алімпійскіх гульнях у Пхенчхане, удзельніца Кубка свету ў складзе зборнай Беларусі, чэмпіёнка міру сярод юніёраў, заслужаны майстар спорту Рэспублікі Беларусь.

Дзінара Алімбека фінішуе ў спрынтарскай гонцы на этапе Кубка свету ў Аберхофе ў 2018

Кар’ера
-------

### Юніёрская кар’ера

Пачала займацца спортам у ДЮСШ[d] горада Чавусы, спачатку лыжным спортам, з 2008 года — біятлонам. Дзіцячы трэнер — Марыя Іванаўна Шыпікава, асабісты трэнер з падлеткавага ўзросту і па цяперашні час — Андрэй Алегавіч Іваноў. Неаднаразова перамагала ў юнацкіх спаборніцтвах нацыянальнага ўзроўню, у тым ліку ў рэспубліканскіх спаборніцтвах «Снежны снайпер» (2008), першынстве Беларусі па лыжным гонкам (2009), міжнародных спаборніцтвах на прызы Валерыя Кірыенкі і Ганны Багалій-Цітавец (2010), рэспубліканскай спартакіядзе па летняму біятлону (2011).

У міжнародных спаборніцтвах удзельнічае з 2011 года. На дэбютным для сябе чэмпіянаце свету сярод юніёраў, у 2011 году ў Нове-Места-на-Мораве, удзельнічала ў катэгорыі 19-летніх, будучы сама 15-гадовай, і заняла 21-е месца ў спрынце і 35-е у гонцы пераследаванні, у жаночай эстафеце ўдзельнічала сярод 21-летніх спартсменак, зборная Беларусі фінішавала адзінаццатай.

На юніёрскім чэмпіянаце свету 2012 года ў Контыялахты была восьмай у спрынце, дзясятай у гонцы праследавання і 19-й у індывідуальнай гонцы, а таксама дзявятай у эстафеце.

У 2014 году ўдзельнічала ў юніёрскім чэмпіянаце Еўропы ў Нове-Места-на-Мораве, але спаборнічаючы з спартсменкамі на тры года старэйшымі, не паказала высокіх вынікаў.

На чэмпіянаце свету сярод юніёраў 2015 года, які праходзіў у беларускіх Раўбічах, Алімбекава ў камандзе з Ганнай Сола і Дар’яй Блашко заваявала залаты медаль у жаночай эстафеце. У асабістых гонках Дзінара заняла чацвёртае месца ў спрынце, 12-е — у пасьюте і 27-е — у індывідуальнай гонцы.

У 2016 годзе выступала ў юніёрскіх спаборніцтвах пасля перанесенай траўмы і не змагла паказаць добрых вынікаў. На чэмпіянаце свету сярод юніёраў у Кэйлі-Грэдзіштэй лепшым вынікам Алімбекавай стала 20-е месца ў спрынце, а на юніёрскім чэмпіянаце Еўропы па біятлоне ў Славеніі — 11-е месца ў індывідуальнай гонцы.

### Дарослая кар’ера

У Кубку IBU дэбютавала ў сезоне 2011/12, у 16-гадовым узросце. На этапе ў Аберціліахе заняла 63-е месца ў спрынце, а на этапе ў Ад-Мар’енэ ўпершыню прыняла ўдзел у эстафеце. У сезоне 2013/14 набрала свае першыя ачкі, заняўшы 40-е месца ў гонцы пераследу на этапе ў Аберціліахе. Лепшым вынікам спартсменкі на ўзроўні Кубка IBU з’яўляецца 2-е месца ў спрынце на этапе ў Бейтастолене ў сезоне 2016/17.

Прымала ўдзел у Чэмпіянаце Еўропы 2016 у Цюмені, дзе заняла 22-е месца ў спрынце, 30-е — у гонцы пераследу, 27-е ў мас-старце і дзявятае ў супер-міксце. У агульным заліку Кубка IBU 2015/16 заняла 52-е месца, набраўшы 111 ачкоў.

На Кубку свету дэбютавала ў лютым 2016 года на этапе ў Антхольцы, заняла 73-е месца ў спрынце.

11 снежня 2020 Дзінара Алімбекава выйграла спрынт (7,5 км) на этапе Кубка свету па біятлоне ў аўстрыйскім Хахфільцэне.

### Удзел у Алімпійскіх гульнях

|  |  |  |  |  |  |  |  |
| --- | --- | --- | --- | --- | --- | --- | --- |
| Год | Месца правядзення | Інд | Спр | Пр | МС | Эст | СмЭ |
| 2018 | Сцяг Паўднёвай Карэі Пхёнчхан | 56 |  |  |  |  |  |

### Агульны залік у Кубку свету

* 2017—2018 — **74-е месца** (24 ачкі)

Зноскі
------

1. ↑  АЛИМБЕКОВА Динара Талгатовна — Национальный олимпийский комитет Республики Беларусь.<a href='https://wikidata.org/wiki/Track:Q2570268'></a>
2. ↑  ОТ ПИАНИСТКИ ДО БИАТЛОНИСТКИ. ИСТОРИЯ ДИНАРЫ АЛИМБЕКОВОЙ
3. ↑  Динара Алимбекова
4. ↑  Российские биатлонистки заняли две трети пьедестала в спринте на этапе Кубка мира в Антхольце

Спасылкі
--------

|  |  |
| --- | --- |
| q: | Дзінара Талгатаўна Алімбекава ў Вікіцытатніку |
| commons: | Дзінара Талгатаўна Алімбекава на Вікісховішчы |

* Профіль на сайце Алімпійскіх гульняў 2018 года Архівавана 28 лютага 2018. (англ.)

| ⛭Беларусь Біятланісты Беларусі ў Кубку свету 2021/2022 |
| --- |
| Мужчыны | 
* Бачарнікаў
* Варабей
* Лабастаў
* Лазоўскі
* Смольскі
* Ялётнаў

 |
| Жанчыны | 
* Алімбекава
* А. Кручынкіна
* І. Кручынкіна
* Лешчанка
* Пільчук
* Сабітава
* Сола

 |

|  |  |
| --- | --- |
| ⚙️   У сацыяльных сетках | VK · VK · Facebook |
| Фота, відэа і аўдыё | Instagram |
| Тэматычныя сайты | biathlon.com.ua · IBU · Olympedia · Olympic Channel · МАК |